Vene ekspeditsioonikorpus Prantsusmaal ja Kreekas
Vene ekspeditsioonikorpus Prantsusmaal ja Kreekas (vene keeles Экспедиционный корпус Русской армии во Франции и Греции) oli Venemaa Keisririigi väeüksus, mis saadeti Esimeses maailmasõjas sõdima Läänerindele Prantsusmaale ja Makedoonia rindele Kreekasse. 1915. aastal taotles Prantsusmaa, et Vene väed saadetaks läänerindele võitlema koos nendega. Kõrgeima ülemjuhataja peakorteri staabiülem Mihhail Aleksejev oli Vene vägede saatmise vastu, Nikolai II nõustus lõpuks saatma brigaadi suuruse väeüksuse. Esimene Vene brigaad maabus Marseille's 1916. aasta aprillis. Teine brigaad saadeti sõdima Põhja-Kreekasse Makedoonia rindele. Peagi järgnesid kolmas ja neljas brigaad. Teine ja neljas brigaad saabusid Makedoonia rindele augustis ja novembris 1916. Kolmas brigaad lahkus Prantsusmaale 1916. aasta augustis.